**Nauč sa niektorú básničku pre mamičku, starkú, babku.**

**MAMIČKE**

Mamička mi dáva božtek na líčko i malý noštek.  
V náruči a zohrieva, i pesničku zaspieva.  
Pofúka mi boľačku, utrie slzu na líčku.

Podrží ma za ručičku,  
keď kráčame po chodníčku.

Mamička mi hladí vlásky  
a ja viem, že je to z lásky.  
Vždy je pri mne, ľúbi ma,  
mamka moja jediná!

## PRE MAMIČKU

Pre mamičku moju milú,  
ktorú rada mám,  
veľké srdce namaľujem,  
k sviatku jej ho dám.  
Na Deň matiek  
darujem jej malú kytičku,  
mamička hneď bude mať  
srdiečka  
úsmev na líčku.

**NAŠA MAMKA**

V srdci nosím svoju mamku,

ako vzácny drahokam.

Ku všetkým je dobrá,milá,

najlepšia však býva k nám.

Po celé dni u nás vládne

vrelý nádych pokoja.

Iba ruky mojej mamky,

v kľude nikdy nestoja.

Neviem ako všetko stihne,

veď má toľko roboty.

Ale ona, mamka zlatá,

ešte si aj zanôti.

Chcel by som byť ako ona,

pracovitý, veselý,

chcem, aby jej nežné oči,

úsmevom vždy žiarili.